text: Kattepine på kirkegård
  18 januar 2012 kl. 15.21
  Øster Lindet Kirke ved Rødding er kommet i noget af en kattepine. I flere år har katte skidt på kirkegården til stor frustration for kirkens personale og besøgende.
  Det har nu fået kirken til at kontakte Kattens Værn for at komme de strejfende katte til livs.
  Katteinspektør Solvejg Johanning er rykket ud med en kattefælde for at få fat i de omstrejfende katte.
  Hvis kattene hverken har øremærke eller halsbånd, bliver de aflivet.
  Menighedsrådet har forsøgt at råbe katteejerne op i kirkebladet for at få deres dyr væk fra kirkegården, men det har ikke giver resultat.
  